CELEX: 32016R0130
Language: bg
Date: 2016-02-01 00:00:00
Title: Регламент (ЕС) 2016/130 на Комисията от 1 февруари 2016 година за адаптиране към техническия прогрес на Регламент (ЕИО) № 3821/85 на Съвета относно контролните уреди за регистриране на данните за движението при автомобилен транспорт

2.2.2016   
            
            
               BG
            
            
               Официален вестник на Европейския съюз
            
            
               L 25/46
            
         РЕГЛАМЕНТ (ЕС) 2016/130 НА КОМИСИЯТА
   от 1 февруари 2016 година
   за адаптиране към техническия прогрес на Регламент (ЕИО) № 3821/85 на Съвета относно контролните уреди за регистриране на данните за движението при автомобилен транспорт
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 3821/85 на Съвета от 20 декември 1985 г. относно контролните уреди за регистриране на данните за движението при автомобилен транспорт (1), и по-специално член 17 от него,
   като има предвид, че:
   
               (1)
            
            
               В приложение 1Б към Регламент (ЕИО) № 3821/85 са определени техническите изисквания към конструкцията, изпитването, монтажа и инспектирането на цифровите тахографи.
            
         
               (2)
            
            
               С Регламент (ЕО) № 68/2009 на Комисията (2) като временно решение за периода до 31 декември 2013 г. бе въведен адаптор, който прави възможно монтирането на тахографи в съответствие с изискванията на приложение IБ към Регламент (ЕИО) № 3821/85 в превозни средства от тип M1 и тип N1.
            
         
               (3)
            
            
               Регламент (ЕИО) № 3821/85 бе изменен с Регламент (ЕС) № 1161/2014 на Комисията (3), с оглед да се удължи периодът на валидност на използването на адаптора до 31 декември 2015 г.
            
         
               (4)
            
            
               Регламент (ЕИО) № 3821/85 бе заменен от Регламент (ЕС) № 165/2014 на Европейския парламент и на Съвета (4). Въпреки това, в съответствие с член 46 от Регламент (ЕС) № 165/2014, разпоредбите в Регламент (ЕИО) № 3821/85, включително в приложение IБ към него, продължават да се прилагат в преходния период до датата на влизане в сила на актовете за изпълнение, споменати в Регламент (ЕС) № 165/2014.
            
         
               (5)
            
            
               В съображение 5 от Регламент (ЕС) № 165/2014 е предвидено Комисията да обмисли удължаване на срока на валидност на адаптера за превозни средства от категории M1 и N1 до 2015 г. и да разгледа допълнително възможността за дългосрочно решение за превозните средства от категории M1 и N1 преди 2015 г.
            
         
               (6)
            
            
               В Съобщението на Комисията до Европейския парламент, Съвета, Европейския икономически и социален комитет и Комитета на регионите, озаглавено „Дигитален тахограф: пътна карта за бъдещи дейности“ (5), което придружаваше предложението за Регламент (ЕС) № 165/2014, бе предвиден срок от 2 години за подготовка и приемане на съответните приложения и допълнения, след приемането на Регламент (ЕС) № 165/2014.
            
         
               (7)
            
            
               Постоянното решение по отношение на адаптора следва да бъде определено в техническите спецификации във връзка с изпълнението на Регламент (ЕС) № 165/2014. В съответствие с принципа на оправданите правни очаквания периодът, през който е възможно използването на адаптори в превозни средства от тип M1 и тип N1, следва да бъде удължен поне до приемането на тези технически спецификации с актове за изпълнение.
            
         
               (8)
            
            
               Мерките, предвидени в настоящия регламент, са в съответствие със становището на комитета, създаден съгласно член 42 от Регламент (ЕС) № 165/2014,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение IБ към Регламент (ЕИО) № 3821/85 се изменя, както следва:
   
                
            
            
               В част I „Определения“, буква сс), първо тире датата „31 декември 2015 г.“ се заменя с „31 декември 2016 г.“.
            
         Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 февруари 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 370, 31.12.1985 г., стр. 8.
   
      (2)  Регламент (ЕО) № 68/2009 на Комисията от 23 януари 2009 г. за адаптиране за девети път към техническия прогрес на Регламент (ЕИО) № 3821/85 на Съвета относно контролните уреди за регистриране на данните за движението при автомобилен транспорт (ОВ L 21, 24.1.2009 г., стр. 3).
   
      (3)  Регламент (ЕС) № 1161/2014 на Комисията от 30 октомври 2014 г. за адаптиране към техническия прогрес на Регламент (ЕИО) № 3821/85 на Съвета относно контролните уреди за регистриране на данните за движението при автомобилен транспорт (ОВ L 311, 31.10.2014 г., стр. 19).
   
      (4)  Регламент (ЕС) № 165/2014 на Европейския парламент и на Съвета от 4 февруари 2014 г. относно тахографите в автомобилния транспорт, за отмяна на Регламент (ЕИО) № 3821/85 на Съвета относно контролните уреди за регистриране на данните за движението при автомобилен транспорт и за изменение на Регламент (ЕО) № 561/2006 на Европейския парламент и на Съвета за хармонизиране на някои разпоредби от социалното законодателство, свързани с автомобилния транспорт (ОВ L 60, 28.2.2014 г., стр. 1).
   
      (5)  СОМ(2011) 454 окончателен.